Érsek, Árpád, minister dopravy a výstavby SR (2017-10-11):
Ďakujem pekne za slovo. Odzneli všetky otázky, odpovede ste si spravili sami. No tak aj za, aj proti, takže málo priestoru mi ostáva manévrovania. To, čo si ja viem zabezpečiť bezpečnosť tých áut, ktoré odchádzajú aj dnešným dňom z linky estekáčok, to len s úsmevom na tvári vám môžem zabezpečiť. To je fakt. Ale idem trošku odzadu. Hovorili ste tu, po prvé, o bezpečnosti. Samozrejme, tým, že otvoríme ďalšiu estekáčku, dáme niekomu možnosť, to nemá nič spoločného s bezpečnosťou. Tak isto by mala kontrolovať každá estekáčka podľa zákona, ktoré má. Na estekáčkach máme kamerový systém, my vieme, koľko minút musí stráviť jedno auto na estekáčke, keď ho chcú kompletne vybaviť. Je to všetko na kamerách, viete to kontrolovať a tak ďalej. My vieme, že za jednu zmenu, ktorá je osem a pol hodín, môže skontrolovať maximálne dvanásť áut, to je celé, jednoducho tam to viazne. A hovoríme ďalej o možnosti, pán poslanec, chcel by som sa vás spýtať, keby ste chcel podnikať v tomto fachu, viete, kedy vy dostanete licenciu? Viete, no nikdy, pri tomto stave, nikdy ju nedostanete, pretože sú obsadené všetky kraje, všetky okresy, tie estekáčka fungujú, vy si môžte podávať žiadostí, koľko chcete, tí vás tam, ktorí sú, nepustia. A práve to sú tí, ktorí nechcú, aby sme liberalizovali tento trh. A zabudnite na to, že vy dostanete takéto estekáčky niekedy aspoň možnosť. Čo má robiť štát? Štát musí zabezpečovať možnosť občanom podnikať a má ich kontrolovať. Je to tak alebo nie je to tak? My vám zabezpečujeme možnosť, že môžete. Vy si zvážite, či sa to oplatí alebo nie, a my vás budeme kontrolovať. Tu pánovi Ivanovi odpoviem, že prečo sme zvyšovali z 200 na 600 euro. Práve preto, lebo keď bude viacej estekáčok budeme potrebovať väčšiu kapacitu kontrol, to je celé. Preto zvyšujem na 600, lebo 600 euro vlastne rozpočet na zabezpečenie kontrol ide z financií ministerstva dopravy, tak tam sme zvážili, nebude to postačujúce, ale v konečnom dôsledku prispeje to k tomu, aby sme mali lepšiu kontrolu a viacej ľudí mohli zamestnať, keď bude viacej estekáčok. Kontrola, no, jednoducho, tu čo aj pán poslanec Dostál povedal, ja neviem zabezpečiť, že tí ľudia, keď dostanú medzi tie papiere nejaký kolok, tak vám zmeria tak brzdy, ako má zmerať. Ale ten stroj, na ktorom zmeria tie brzdy, vykáže vám, to sa nedá falšovať. Vykáže vám, že sú brzdy zlé, idete na tie bubny, má o tom zápis, záznam, ktoré vy, keď vyjdete z estekáčky a nabúrate a podplatíte niekoho, tak sa vrátite a pozrite sa na to, prešiel som STK a nechytajú mi brzdy? Tak niekto je za to zodpovedný. A to sa dá krásne, lebo vy dostávate protokol z kontroly a nie je to také jednoduché falšovať, lebo to robia stroje. Samozrejme, o čo tu ide? Ide o to, že tí, ktorí majú estekáčka, a poviem vám na rovinu, jak to bolo, idú tak, že niekto získa v tom kraji alebo v okrese môžu byť dve estekáčka podľa teraz platných noriem, nebudem ich rozoberať, sú zložité. Sú rôzne druhy estekáčok, na osobné autá, na autobusy a tak ďalej, spojené. Niekto dva roky drží licenciu a neotvorí estekáčku preto, lebo ho ten, ktorý má, mu dáva peniaze, že neotvor, lebo potom nepôjde tak trh. No toto chceme? Nemôže byť v meste dve mäsiarstva, nemôžu byť? Pretože len jeden mäsiar môže predávať mäso, no kde sme? Môžu byť, ale prečo nemôžu byť dve alebo štyri estekáčka? Pán poslanec, vy si zvážite, či zainvestujete 800-tisíc eur, alebo nezainvestujete. Či sa vám to oplatí, alebo neoplatí. A toto je trh. Toto ukáže, však pán Heger hovoril o trhu a potom hneď povedal, bezpečnosť. No bezpečnosť a trh, to sú dve rôzne veci. Jedna vec je trh, trh ukáže, a bezpečnosť vykonania kontroly sú faktá, ktoré sa dajú vyčítať z protokolov, či to auto prešlo, alebo neprešlo, všetko je v protokole. Tí, ktorí chodíte na estekáčky, však dostávate protokoly, nikto to nepozerá, pretože prešiel som estekáčkou, je to v poriadku, ale na protokole máte zaprotokolované, čo všetko sa spravilo. No už ani neviem ďalšie otázky, čo tu boli. O tom sme sa hlavne bavili, o týchto veciach jednoducho. Ja vám teraz nemôžem sľúbiť to, že čomu to bude nápomocné. A viem vám povedať jednu vec. Ja som bol minulý týždeň v Prahe u, s ministrom Ťokom. Viete, prečo tam neprešli estekáčka? On mi to povedal. On je za to a fandí nám, aby tu sme otvorili trh, lebo tam to zahatali poslanci, ktorí boli nejakým spôsobom zainteresovaní v estekáčkach. Toto mi on povedal. Tak potom o čom sa bavíme? Skúste vy, ktorí nemáte estekáčka, ja neviem, na ktorých menách máte alebo nemáte, jak je to porozdeľované, skúste požiadať otvoriť estekáčka. Nechcem vám do svedomia. No nemáte šancu získať estekáčko! Nemáte šancu získať, lebo trh je obsadený. (Reakcia z pléna.) A prečo? 140-tisíc áut na Slovensku behá bez estekáčok. To vieme, to je veľmi presný údaj. 130-tisíc nemá emisnú kontrolu. Niektorým ľuďom sa oplatí lepšie zaplatiť pokutu a nejsť na to STK. Nemusí do auta investovať nič. A koho ohrozuje? Ohrozuje sám seba a ohrozuje ľudí, ktorí na tej cestnej premávke sa zúčastňujú. Ide len o to, aby sme vytvorili podmienky tým – a nehovorme, že nečestne –, ktorí chcú čestne podnikať v tomto fachu, nech majú túto možnosť. Ďakujem.